**Edukativni školski vrt**

**Početak provedbe: od 11. ožujka 2019.**

**Ciljevi:**

* upoznati različite ljekovite i začinske biljke
* razlikovanje ljekovitog bilja od otrovnog
* upoznati načine sađenja, uzgoja i ubiranja biljaka
* poticanje kreativnosti i timskog rada
* uočavanje važnosti kompostiranja
* naglasiti važnost uzgoja vlastitog bilja
* povezivanje organske proizvodnje sa zaštitom prirode i održivim razvojem

**Prvi korak: Izgradnja vrta**

1. cijevi za stupove − npr. od građevinske skele ili stari stupovi; visina iznad zemlje mora biti 2,10 m; potrebno je oko 20 stupova
2. lim za nadstrešnicu koja će natkrivati stol + lim za natkrivanje komposta
3. panel ograda 2 m (imamo 25 m, potrebno je još nekoliko metara)
4. daske − za izgradnju povišenih gredica
5. zemlja − za ispunu povišenih gredica
6. stara puna cigla i crijep − za izgradnju stazica i mjesta gdje će se nalaziti stol
7. šljunak − za izgradnju stazica
8. kora − za izgradnju stazica, zapuna oko biljaka i sl.
9. fosne − velike duge daske za izgradnju dugačkog stola i klupa za vrtnu učionicu
10. cement i pijesak za montiranje stupova
11. vrtna kućica za alat
12. eventualno strojevi za rad i, više od svega, dobrovoljna radna snaga 😊

**Drugi korak: Oprema vrta − potreban alat**

1. tačke
2. vrtne škare
3. grablje
4. štihače
5. motike
6. setovi ili pojedinačni mali alat za obradu vrta za učenike
7. vrtne rukavice − više komada
8. zaštitne pregače − više komada

**Treći korak: Biljni materijal**

1. ljekovito i začinsko bilje − sjeme i sadnice: bosiljak, kadulja, kamilica, kantarion, kim, kopar, korijandar, lavanda, lovor, mažuran, metvica, muškatna kadulja, neven, origano, pelin, ružmarin, smilje, stevija, timijan (majčina dušica)
2. autohtono i domaće sjeme i sadnice povrća
3. sadnice bobičastog voća: maline, kupine, ribizl itd.